జేడెన్ సీల్స్

జేడెన్ నిగెల్ ట్రిస్టెన్ సీల్స్ (జననం 2001 సెప్టెంబరు 10) ట్రినిడాడ్‌కు చెందిన క్రికెటరు. అతను ప్రధానంగా కుడిచేతి వాటం ఫాస్ట్ మీడియం బౌలరు.  సీల్స్ 2021 జూన్లో వెస్టిండీస్ క్రికెట్ జట్టు తరపున అంతర్జాతీయ క్రికెట్‌ రంగప్రవేశం చేశాడు 

 కెరీర్ 
అతను 2020 కరేబియన్ ప్రీమియర్ లీగ్‌లో ట్రిన్‌బాగో నైట్ రైడర్స్ తరపున 2020 ఆగస్టు 18న ట్వంటీ20ల్లో అడుగుపెట్టాడు. ఆ మ్యాచ్‌లో ఒక వికెట్ తీసుకున్నాడు. T20 రంగప్రవేశానికి ముందు అతను, 2020 అండర్-19 క్రికెట్ ప్రపంచ కప్ కోసం వెస్టిండీస్ జట్టులో చోటు దక్కించుకున్నాడు.  2020 డిసెంబరు 11న వెస్టిండీస్ న్యూజిలాండ్ పర్యటన సందర్భంగా న్యూజిలాండ్ Aతో జరిగిన వెస్టిండీస్ A తరపున ఫస్ట్-క్లాస్ రంగప్రవేశం చేసాడు. 2021 ఫిబ్రవరి 17న లిస్ట్ A లో 2020–21 సూపర్50 కప్‌లో ట్రినిడాడ్ అండ్ టొబాగో తరపున రంగప్రవేశం చేసాడు.

2021 మార్చిలో, క్రికెట్ వెస్టిండీస్ (CWI) శ్రీలంకతో జరిగిన మొదటి టెస్ట్ మ్యాచ్ కోసం సీల్స్‌ను అభివృద్ధి చెందుతున్న ఆటగాడిగా ఎంపిక చేసింది.  2021 జూన్లో, దక్షిణాఫ్రికాతో జరిగిన టెస్ట్ సిరీస్ కోసం సీల్స్ 17 మందితో కూడిన తాత్కాలిక జట్టులో చోటు దక్కించుకున్నాడు. దానికి ఎంపికవడానికి ముందు సీల్స్, పది ప్రొఫెషనల్ మ్యాచ్‌లలో మాత్రమే ఆడాడు. వాటిలో ఫస్ట్-క్లాస్ మ్యాచ్ కేవలం ఒక్కటే.  2021 జూన్ 8న, CWI దక్షిణాఫ్రికాతో జరిగిన మొదటి టెస్ట్ కోసం సీల్స్‌ను జట్టులో చేర్చింది.  జట్టులో చోటు దక్కించుకున్న తర్వాత, సీల్స్ మాట్లాడుతూ, "ఒక కల నిజమైంది" అన్నాడు. తాను ఈ మ్యాచ్‌కు ఎంపికవుతానని ఆశిస్తున్నట్లు చెప్పాడు.  సీల్స్ 2021 జూన్ 6న దక్షిణాఫ్రికాతో జరిగిన టెస్టులో తన తొలి టెస్టు ఆడాడు. ఈ మ్యాచ్‌లో వెస్టిండీస్‌కు భారీ ఓటమి ఎదురైనప్పటికీ, సీల్స్ తాను బౌలింగ్ చేసిన మొదటి ఓవర్‌లో ఒక వికెట్ సహా మొత్తం మూడు వికెట్లు పడగొట్టాడు.

2021 ఆగస్టులో, పాకిస్థాన్‌తో జరిగిన మొదటి మ్యాచ్‌లో సీల్స్, రెండవ ఇన్నింగ్స్‌లో 5/55 గణాంకాలతో, టెస్ట్ క్రికెట్‌లో తన తొలి ఐదు వికెట్ల పంట సాధించాడు.  వెస్టిండీస్ తరఫున టెస్ట్‌లలో ఐదు వికెట్లు తీసిన అతి పిన్న వయస్కుడైన క్రికెటరయ్యాడు, 1950లో ఆల్ఫ్ వాలెంటైన్ నెలకొల్పిన రికార్డును బద్దలు కొట్టాడు.

2021 నవంబరులో, 2021 లంక ప్రీమియర్ లీగ్లో సీల్స్, జాఫ్నా కింగ్స్ తరపున ఆడటానికి ఎంపికయ్యాడు.

2021 డిసెంబరులో, అతను ఐర్లాండ్‌తో జరిగిన సిరీస్ కోసం వెస్టిండీస్ వన్డే ఇంటర్నేషనల్ (ODI) జట్టులో చోటు దక్కించుకున్నాడు.  2022 మేలో, అతను నెదర్లాండ్స్, పాకిస్తాన్‌తో జరిగిన సిరీస్ కోసం వెస్టిండీస్ వన్డే జట్టులో చోటు దక్కించుకున్నాడు.  2022 జూన్ 4న నెదర్లాండ్స్‌తో జరిగిన మ్యాచ్‌లో వెస్టిండీస్ తరపున వన్డేల్లో ప్రవేశించాడు.

 మూలాలు 

వర్గం:జీవిస్తున్న ప్రజలు
వర్గం:2001 జననాలు
వర్గం:వెస్టిండీస్ క్రికెట్ క్రీడాకారులు